|  |  |
| --- | --- |
| **ΥΠΗΡΕΣΙΑΚΟ ΣΗΜΕΙΩΜΑ** | |
| **ΔΙΕΥΘΥΝΣΗ ΠΕΡΙΒΑΛΛΟΝΤΟΣ** |  |
|  | **Πάτρα 27-03-2020** |

ΘΕΜΑ : **«Προμήθεια Υπηρεσιών συντήρησης για ένα (1) έτος, υπάρχοντος ανελκυστήρα στις ΕΕΛ Πάτρας »**

50750000-7 υπηρεσίες συντήρησης ανελκυστήρων

62.07.002.755 υπηρεσίες συντήρησης ανελκυστήρα ΕΕΛ

**ΤΕΧΝΙΚΕΣ ΠΡΟΔΙΑΓΡΑΦΕΣ**

***Προμήθεια Υπηρεσιών Συντήρησης για ένα έτος, υπάρχοντος Ανελκυστήρα***

Η ΔΕΥΑΠ ενδιαφέρεται για την Προμήθεια Υπηρεσιών Συντήρησης για ένα έτος, (από 01/04/2020 έως 31/03/2021), υπάρχοντος Ανελκυστήρα στις εγκαταστάσεις του Βιολογικού.

Ο ανελκυστήρας είναι της εταιρίας  OTIS και οι Υπηρεσίες θα περιλαμβάνουν κατ' ελάχιστον τα παρακάτω.

1. Την μηνιαία προληπτική συντήρηση σύμφωνα με τις προδιαγραφές της κατασκευάστριας εταιρίας και την ισχύουσα νομοθεσία περί συντήρησης και ελέγχου ανελκυστήρων.

2. Την αντικατάσταση ή επισκευή οποιουδήποτε μηχανισμού ή εξαρτήματος του ανελκυστήρα το οποίο θα παρουσιάσει βλάβη ή φθορά, **με καλής ποιότητας ανταλλακτικά, τα οποία δεν θα απαιτούν επιπλέον τροποποιήσεις ή επεμβάσεις για την προσαρμογή τους και θα εξασφαλίζουν την ομαλή λειτουργία της εγκατάστασης.** (χωριστά θα τιμολογούνται τυχόν βελτιώσεις ή επισκευές οι οποίες θα οφείλονται σε τροποποιήσεις των ισχυόντων κανονισμών, σε πράξεις βανδαλισμού, σε αποδεδειγμένα ακατάλληλη χρήση και βλάβες οι οποίες μπορεί να προκληθούν από εξωτερικούς παράγοντες όπως πλημμύρες, πυρκαγιές ή πρόβλημα στο ηλεκτρικό ρεύμα παροχής της ΔΕΗ).

3. Η κάλυψη για τις εργασίες αποκατάστασης βλαβών θα είναι κατά τις ώρες 07:30 έως 21:00, όλες τις ημέρες της εβδομάδας και τις αργίες.

4. Ασφάλεια ατυχημάτων για τον ανελκυστήρα ως εξής:

α) Για σωματικές βλάβες για κάθε άτομο       μέχρι 300.000,00 €

β) Για υλικές ζημιές τρίτων                       μέχρι 300.000,00 €

γ) Για κάθε ομαδικό ατύχημα                          μέχρι 300.000,00 €

δ) Ανώτατο όριο κάλυψης για περισσότερα από ένα ατυχήματα μέχρι 1.000.000,00 €.

5. Την έκδοση **πιστοποιητικού περιοδικού ελέγχου εγκατάστασης υδραυλικού ανελκυστήρα** η οποία πρέπει να πραγματοποιηθεί **άμεσα.**

6. Την ανανέωση της **καταχώρησης του ανελκυστήρα στο Μητρώο Καταχώρησης Ανελκυστήρων** σύμφωνα με το άρθρο 10 της ΚΥΑ.Φ9.2/οικ.28425/1245/2008 (ΦΕΚ 2604 Β/22-12-2008), η οποία πρέπει να πραγματοποιηθεί **άμεσα**, με όλες τις απαιτούμενες ενέργειες και πιστοποιήσεις Φορέα Ελέγχου, (**χωρίς επιπλέον χρέωση).**

7.  Η τιμολόγηση θα γίνεται ανά μήνα (ετήσιο κόστος/12) και μετά τις εργασίες της μηνιαίας  προληπτικής  συντήρησης.

Οι ενδιαφερόμενοι συντηρητές ανελκυστήρων, θα πρέπει να προσέλθουν στις εγκαταστάσεις του βιολογικού, να αναγνωρίσουν τις συνθήκες των χώρων και τις απαιτήσεις του αντικειμένου και να βεβαιώσουν αυτό με σχετική Υπεύθυνη Δήλωση, η οποία θα συνοδεύει την προσφορά τους **επί ποινή αποκλεισμού.**

**Στην παραπάνω Υπεύθυνη Δήλωση θα δηλώνεται και αποδοχή όλων των όρων της ανάρτησης** για την Προμήθεια Υπηρεσιών Συντήρησης για ένα έτος, υπάρχοντος Ανελκυστήρα στις εγκαταστάσεις του Βιολογικού.

Επίσης στην προσφορά τους θα επισυνάπτεται η απαιτούμενη από τον νόμο άδεια περί συντήρησης ανελκυστήρων **επί ποινή  αποκλεισμού.**

|  |  |  |
| --- | --- | --- |
| Βουκελάτος Ευάγγελος  Μηχ/γος Μηχ/κός ΤΕ |  | Παπαγεωργακόπουλος Κων/νος  Ηλεκτ/γος Μηχ/κός Π.Ε. |